# Rose Mukantabana

Rose Mukantabana (Nyanza (Ruanda), 31 d'agost de 1961) és una advocada i activista del drets de les dones ruandesa. Ha estat presidenta de la Cambra de Diputats de Ruanda i va ser la primera dona elegida per al càrrec. Va ser escollida per exercir la presidència de la Unió Parlamentària Africana en 2013-2015.

## Biografia

Rose Mukantabana va néixer el 31 d'agost de 1961 al districte de Nyanza, Província del Sud (Ruanda). Es va graduar a l'escola secundària i va començar a treballar a la funció pública l'any 1980, primer a la Societat d'Assegurances de Ruanda i posteriorment al Ministeri de Serveis Públics. En 1992 va entrar a la Universitat Nacional de Ruanda i s'hi va graduar en dret en 1996. Aquest any va començar a treballar per a l'Associació Haguruka, una ONG que se centra en els drets humans i específicament en drets de dones i nens. Va passar nou anys a l'organització, després va començar com a Assistent Jurídic i va treballar amb la Coordinadora d'Assumptes Jurídics. Després de servir com a Secretari Executiu Nacional, Mukantabana va retornar a l'escola. Estudià a Bèlgica i va obtenir un postgrau "diploma especialitzat en drets humans" de la Université Saint-Louis Bruxelles.
En 2002, va ser vicepresidenta de Pro-Femmes, una organització paraigua pacifista que coordinava els esforços de 43 organitzacions no governamentals per al desenvolupament i els drets de la dona. En 2005 va començar a treballar com a coordinadora nacional de la iniciativa de drets legals de la dona patrocinada per l'USAID i el 2007 es va traslladar a ActionAid Internacional Ruanda, primer com a Coordinadora de drets de la dona i posteriorment com a directora de desenvolupament de programes. A les eleccions parlamentàries ruandeses de 2008 fou elegida diputada per la circumscripció de la ciutat de Kigali. El 6 d'octubre de 2008 va ser elegida pels seus companys parlamentaris presidenta de la Cambra de Diputats de Ruanda fins al 2013 per una votació de 70 contra 10. La seva elecció la va convertir en la primera dona que dirigia el cos parlamentari. En 2012 fou elegida per servir com a cap de la Unió Parlamentària Africana (APU) fins al 2015.

## Referències

* ↑ Twagilimana, Aimable. Historical Dictionary of Rwanda (en anglès). Rowman & Littlefield, 2015-11-06. ISBN 978-1-4422-5591-3.
* ↑ «Rose Mukantabana. Biography» (en anglès). Famous Biografy. Arxivat de l'original el 2021-07-09. [Consulta: 4 juliol 2021].
* 1 2 3 4 5 «Parlement : Qui est la présidente de la chambre des députés ?» (en francès). Rwanda News Agency [Kigali, Rwanda], 02-12-2008 [Consulta: 27 juny 2018]. Arxivat 3 de desembre 2016 a Wayback Machine. «Còpia arxivada». Arxivat de l'original el 2016-12-03. [Consulta: 27 juny 2018].
* 1 2 3 «Rose Mukantabana». Washington, D.C: Institute for Inclusive Security, 01-06-2009. [Consulta: 5 octubre 2015].
* 1 2 «Chamber Of Deputies». Kigali, Rwanda: Republic of Rwanda Parliament. Arxivat de l'original el 14 de juliol 2019. [Consulta: 5 octubre 2015].
* ↑ «Overcoming War's Devastating Health Legacy in Africa's Great Lakes Region». Geneva, Switzerland: Fondo de Población de las Naciones Unidas/United Nations Population Fund, 17-06-2002. Arxivat de l'original el 5 d’octubre 2015. [Consulta: 5 octubre 2015].
* 1 2 «Rose Mukantabana» (en francès). Jeune Afrique [París, France], 29-12-2008 [Consulta: 6 octubre 2015].
* ↑ «Mukantabana to head Africa’s MPs forum». The New Times [Kigali, Rwanda], 03-12-2012 [Consulta: 6 octubre 2015].